《子夜歌·西泠送春》
清代·过春山

问东君、断红乱碧，恁处是、春归路。白堤外、垂杨摇曳，似倩艳阳留住。

翠冷燕帘，香消蛾岫，依旧成虚度。指西泠桥畔，渔郎归后，夕阳影里，暗催芳杜。

断肠客、青楼梦古，寂寞自伤羁旅。月伴吟魂，花眠醉魄，往事难重举。

想苏台载酒，樽前应满飞絮。芳草天涯，又添离恨，欲共东风语。

黯消魂、烟雨空洲，更闻杜宇。

作者简介：清江苏吴县人，字葆中，号湘云。诸生。曾为新、旧《唐书》补遗纠误，未成而卒。惠栋极称之。又工诗。享年仅二十九岁。